Let’s Play-kampioen vir 2018 aangewys: Rogail Joseph | Netwerk24
Van links is Angelo Julies (senior joernalis by Breederivier Gazette), Rogail Joseph en Stefan Kolver (uitgewer van Breedevallei Media).
Standard se SuperSport Let’s Play-kampioen vir 2018 is die kranige hekkiesatleet Rogail Joseph. Rogail was vanjaar ’n graad 12-leerder aan Worcester Gimnasium. Sy is vroeër vanjaar as die Kaapse Wynlande se skolesportvrou van die jaar benoem.
Die Springbok-atleet het vanjaar silwer in die 400 m- en goud in die 100 m-hekkies by die Jeugspele verower. Sy het ook silwer in die 400 m- en goud in die 100 m-hekkies by die ASA nasionale junior kampioen­skapsbyeenkoms gewen.
Rogail het die rekord van die 400 m-hekkies by die SA Skolekampioenskap verbeter. Verder het sy Worcester se naam hooggehou by die 2018 IAAF se o.20-wêreldkampioenkapsbyeenkoms in Finland. Sy maak nou gereed vir die Region 5 o.20-jeugspele in Gabarone, Botswana, waar sy van 11 tot 14 Desember aan die 100 m- en 400 m-hekkies gaan deelneem.
Meer oor: Supersport | Rogail Joseph | Breederiviervallei | Supersport Let's Play